येँ - एभरेस्ट बैंकया ग्राहकतय्सं आः धुलिखेल माउन्टेन रिजोर्टय् नं छुट कायेखनीगु जूगु दु । एभरेस्ट व रिजोर्ट दथुइ विशेष प्याकेज व छुटया निंतिं आइतवाः छगू समझदारी हस्ताक्षर जूगु दु । निगू पक्ष दथुइ जूगु सम्झौता कथं एभरेस्ट बैंकया ग्राहकतय्सं रिजोर्टया आवास, स्पा व सेवा लिसें रेष्टुराँ व बारय् १० प्रतिशत छुट कायेखनी ।
एभरेस्ट बैंकया एटिएमपाखें भुक्तानी यायेबलय् जक थ्व छुट कायेफइगु खँ धाःगु दु । सर्भिस विथ स्माइल नारा बियाः एभरेस्टे बैंकं ग्राहकतय् लाभ व सन्तुष्टियात ध्यानय् तयाः ज्या याना वयाच्वंगु खँ बैंकं धाःगु दु । एभरेस्टया थौंकन्हय् झिगूलाखं मल्याक ग्राहक दु ।अथेहे नकतिनि हे क्यामेलस रेटिङय् एभरेस्ट बैंक बेस्ट रेटेड कमर्सियल बैंकय् नं लाःगु दु ।
